**Likumprojekta “Grozījumi Stratēģiskas nozīmes preču aprites likumā”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Grozījumi Stratēģiskas nozīmes preču aprites likumā” (turpmāk – likumprojekts) mērķis ir padarīt efektīvāku militāras nozīmes preču apriti un tās kontroli Latvijas Republikā. Likumprojekts stāsies spēkā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts pēc Stratēģiskas nozīmes preču eksporta kontroles komitejas iniciatīvas, saskaņā ar Ministru kabineta 2009. gada 4. augusta noteikumu Nr. 866 “Stratēģiskas nozīmes preču kontroles komitejas nolikums” 2. panta 2.1. apakšpunktu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Saskaņā ar Stratēģiskas nozīmes preču aprites likuma (turpmāk – Likums) 4. pantu Iekšlietu ministrijas un Aizsardzības ministrijas pakļautībā vai pārraudzībā esošajām iestādēm nav nepieciešama stratēģiskas nozīmes preču eksporta licence, ja tās pārvieto vai eksportē Eiropas Savienības Kopējā militāro preču sarakstā (turpmāk – militāras preces) minētās preces bez komersantu starpniecības un ja militārās preces nepieciešamas šajā pantā minēto misiju ietvaros. Aizsardzības ministrijas pakļautības iestādes ir saskārušās ar ierobežojumiem (licences nepieciešamību), nosūtot savā īpašumā esošās militārās preces remontam. Grozījums nepieciešams, lai izņēmums eksporta licences saņemšanai attiektos arī uz gadījumiem, kad Tieslietu ministrijas, Iekšlietu ministrijas vai Aizsardzības ministrijas pakļautībā vai pārraudzībā esošās iestādes izved militārās preces remontam.2. Šobrīd Likums aizliedz privātpersonām Latvijā ievest militāras preces, jo, lai saņemtu militāru preču importa licenci, nepieciešama Aizsardzības ministrijas izsniegta speciālā atļauja (licence), kuru ir tiesīgi saņemt tikai individuālie komersanti vai komercsabiedrības. Ņemot vērā straujo Latvijas militāro preču ražotāju izaugsmi un Latvijas iekšējā tirgū līdz šim nebijušu militāro preču piedāvājumu, nepieciešams veikt grozījumus Likumā, kuru mērķis ir aizliegt fiziskām personām iegādāties, glabāt un lietot militārās preces Latvijas teritorijā. Šis aizliegums neattieksies uz šaujamieročiem, to sastāvdaļām, piederumiem un munīciju, kas nav speciāli izstrādāti militāram lietojumam, piemēram, medību vītņstobra ieroči.3. Ņemot vērā komercdarbības specifiku un ierobežoto komersantu loku (jo likumā izvirzītas pastiprinātas prasības komersantiem speciālās atļaujas (licences) saņemšanai), šobrīd komersanti nemaksā valsts nodevu par speciālās atļaujas (licences) pārreģistrāciju (komersanti maksā vienreizējo valsts nodevu par speciālās atļaujas (licences) saņemšanu). Likumprojekts paredz svītrot normu par valsts nodevas maksu speciālās atļaujas (licences) pārreģistrācijai, jo komersantu kontrolei tiek izmantoti Aizsardzības ministrijas resursi (veikta nepārtraukta, pastiprināta komersantu kontrole, izmantojot datubāzēs un rīcībā esošo informāciju). Likumprojekts neietekmē valsts budžetu. Pēc Likumprojekta spēkā stāšanās tiks veikti grozījumi Ministru kabineta 2012. gada 8. maija noteikumos Nr. 331 “Kārtība, kādā izsniedz speciālās atļaujas (licences) komercdarbībai ar Eiropas Savienības Kopējā militāro preču sarakstā minētajām precēm”.4. Likumā veikti redakcionāli labojumi, lai Likuma 5. panta ceturtajā daļā noteiktu prasības Aizsardzības ministrijas izsniegtās speciālās atļaujas (licences) komercdarbībai ar Eiropas Savienības Kopējā militāro preču sarakstā minēto preču saņemšanai fiziskajām personām un 5. panta sestajā daļā noteiktu tādus apstākļus, kuros Aizsardzības ministrija ir tiesīga neizsniegt speciālo atļauju (licenci), atteikt tās pārreģistrāciju, apturēt tās darbību uz laiku līdz diviem mēnešiem vai anulēt to.5. Tiek izveidots tiesisks regulējums, lai komersanti, saņemot speciālo atļauju (licenci), nepārprotami apzinātos, ar kurām **Eiropas Savienības Kopējā militāro preču sarakstā minētajām precēm viņiem ir atļauta komercdarbība.**6. Tiek noteikts tiesisks regulējums, kas neierobežo Ziemeļatlantijas līguma organizācijas dalībvalstu un trešo valstu (ar attiecīgu Ministru kabineta atļauju) fizisko personu un juridisko personu (komersanta dalībnieki) tiesības iesaistīties darbā ar stratēģiskajām precēm. Lai saņemtu Ministru kabineta iepriekšminēto atļauju, Aizsardzības ministrija sagatavo Ministru kabineta rīkojuma projektu, ja speciālās atļaujas (licences) saņēmuša komersanta komercdarbība ir stratēģiski nozīmīga un Aizsardzības ministrijai ir iespēja veikt visas nepieciešamas pārbaudes speciālās atļaujas (licences) izsniegšanai. Ministru kabinets izvērtē Aizsardzības ministrijas sagatavoto rīkojuma projektu un pieņem politisku lēmumu par iespēju trešo valstu fiziskajām un juridiskajām personām (komersanta dalībnieki) iesaistīties darbā ar stratēģiskas nozīmes precēm, ņemot vērā rīkojuma projektā norādītus faktus, starptautiskās attiecības, noslēgtos starptautiskos līgumus, stratēģisko partnerību un valsts drošību. Pēc attiecīgās Ministru kabineta atļaujas saņemšanas Aizsardzības ministrijas licencēšanas komisija pieņems lēmumu par speciālās atļaujas (licences) izsniegšanu. Regulējums ir nepieciešams, jo vairāki trešo valstu investori izrāda interesi par komercdarbības iespējām Latvijas militārajā nozarē, t. sk. ražošanā un pētniecībā. Jau šobrīd Latvijas tirgū ir vairāki ražotāji, kuriem nav iespējas paplašināt komercdarbību militārajā jomā, jo viens no komersanta dalībniekiem ir trešo valstu fiziskā vai juridiskā persona. Esošā situācija kavē Latvijas ekonomikas attīstību un investīciju ienākšanu. Atbilstoši šai normai trešās valsts investori varēs uzsākt komercdarbību militārajā jomā, ievērojot Latvijas intereses un valsts drošību. 7. Tiek noteikts tiesiskais regulējums, kas nosaka, ka militārā ražotāja sertifikātu (un darbības īpašos nosacījumus) ir tiesīgi saņemt komersanti, kuri ir saņēmuši speciālo atļauju (licenci) komercdarbībai ar **Eiropas Savienības Kopējā militāro preču sarakstā minētajām precēm.**8. Tiek noteikts tiesiskais regulējums, kas nosaka **Aizsardzības ministrijas kontroles funkciju** un militāra **sertifikāta darbības apturēšanas nosacījumus. Pamatojoties uz jauno Ieroču aprites likuma normu, Aizsardzības ministrijas izveidotā komisija** izsniedz militārā ražotāja īpašos nosacījumus konkrētās stratēģiskās nozīmes preces ražošanai. 9. Komersantu glabātavu apsekošanas gaitā tiks veikta komercdarbības veida atbilstības pārbaude speciālajā atļaujā (licencē) norādītajām Eiropas Savienības Kopējā militāro preču saraksta grupām (ML1-ML22), kā arī tiks pārbaudītas personas, kurām ir tiesības iesaistīties darbā ar stratēģiskajām precēm. Pārkāpumu konstatēšanas gadījumā iegūtā informācija tiks izmantota speciālās atļaujas (licences) izsniegšanas atteikumam, anulēšanai, darbības apturēšanai vai pārreģistrācijas atteikumam.10. Saskaņā ar Stratēģiskas nozīmes preču aprites likuma 5. panta piektajā daļā noteikto Aizsardzības ministrija izsniedz speciālās atļaujas (licences) komercdarbībai ar Eiropas Savienības Kopējā militāro preču sarakstā minētajām precēm uz nenoteiktu laiku, un katru gadu šīs atļaujas tiek pārreģistrētas Aizsardzības ministrijā. Likuma projekts paredz komersantu pārskata iesniegšanu Aizsardzības ministrijā.Pārskatā norādītā informācija tiks izmantota speciālās atļaujas (licences) pārreģistrācijas ietvaros (tiks pārbaudīts, vai uz komersantu neattiecas Stratēģiskas nozīmes preču aprites likuma 5. panta sestajā daļā noteiktie nosacījumi).Pārskats nepieciešams, lai konstatētu, ka komercdarbība ir vai tiks veikta tikai ar speciālajā atļaujā (licencē) norādītajām Eiropas Savienības Kopējā militāro preču sarakstā minētajām precēm. Pamatojoties uz pārskata datiem, Aizsardzības ministrija konstatēs komersantu atbilstību Stratēģiskas nozīmes preču aprites likuma 5. panta sestās daļas 6. punktā noteiktajai prasībai: “ir pārkāpti speciālajā atļaujā (licencē) iekļautie nosacījumi”.11. Grozījumu mērķis papildus likuma 5. panta ceturtās daļas 2. punktā noteiktajam ierobežojumam ir aizliegt veikt darbības ar stratēģiskas nozīmes precēm personām, kuras notiesātas par tīšu noziedzīgu nodarījumu, noteikt ierobežojumu turpmākās dzīves laikā veikt darbu ar stratēģiskas nozīmes precēm personām, kuras ir izdarījušas tādu noziedzīgu nodarījumu, kura raksturs ir bijis īpaši kaitīgs sabiedriskajai drošībai vai ir bijis saistīts ar stratēģiskas nozīmes preču izmantošanu. Ņemot vērā, ka stratēģiskas nozīmes preču pieejamība šīm personām var radīt sabiedriskās drošības apdraudējumu, šāds ierobežojums samazinātu iespējamību, ka personai, kura jau vienreiz ir bijusi sodīta par noziedzīgiem nodarījumiem, kas saistīti ar stratēģiskas nozīmes precēm, atkārtoti rodas vēlme vai iespēja izdarīt līdzīga rakstura noziedzīgu nodarījumu vai iespēja izmantot stratēģiskas nozīmes preces sevišķi smagos noziedzīgos nodarījumos. 12. Aizsardzības ministrija pieprasa Iekšlietu ministrijas Informācijas centram informāciju, vai persona ir sodīta, tajā skaitā – ja sodāmība dzēsta vai noņemta, par Krimināllikuma IX., IX.1, X. nodaļā, 116., 117., 118., 175. panta 4. daļā, 176. panta 3. daļā, 176. panta 4. daļā, 177. panta 3. daļā, 179. panta 3. daļā, 233., 234., 236., 237. pantā minētajiem noziedzīgajiem nodarījumiem. Ja persona ir sodīta par iepriekšminētajiem noziedzīgajiem nodarījumiem, to aprakstu Aizsardzības ministrija pieprasa attiecīgajā kompetentajā iestādē.13. Veicot stratēģiskas nozīmes preču eksportu, pārvietošanu no Latvijas, kura mērķis ir citā valstī veikt kādu no Atkritumu apsaimniekošanas likuma 1. panta 7. punktā minētajām atkritumu apsaimniekošanas darbībām (atkritumu reģenerācija, pārstrāde, apglabāšanai), minētie sūtījumi ir jānodrošina atbilstoši 1989. gada 22. marta Bāzeles konvencijai par kontroli pār kaitīgo atkritumu robežšķērsojošo transportēšanu un to aizvākšanu un Eiropas Parlamenta un Padomes 2006. gada 14. jūnija regulai (EK) Nr. 1013/2006 par atkritumu sūtījumiem prasībām. |
| 3. | Projekta izstrādē iesaistītās institūcijas un publiskas personas kapitālsabiedrības |  Ārlietu ministrija, Aizsardzības ministrija. |
| 4. | Cita informācija |  Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā ietvertās tiesību normas attiecas uz stratēģiskas nozīmes preču kontrolē iesaistīto institūciju – Ārlietu ministrijas, Stratēģiskas nozīmes preču kontroles komitejas, Aizsardzības ministrijas, Iekšlietu ministrijas (Valsts policijas), Finanšu ministrijas (Valsts ieņēmumu dienesta) – amatpersonām (darbiniekiem), kā arī privātpersonām un komercsabiedrībām, kuras skar stratēģiskas nozīmes preču apriti regulējošie normatīvie akti. |
| 2. | Tiesiskā regulējuma ietekme uz tautsaimniecību un administratīvo slogu | Likumprojektā ietvertajam regulējumam nav ietekmes uz tautsaimniecību, un tas nerada papildu administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nepieciešams veikt grozījumus Ministru kabineta 2012. gada 8. maija noteikumos Nr. 331 “Kārtība, kādā izsniedz speciālās atļaujas (licences) komercdarbībai ar Eiropas Savienības Kopējā militāro preču sarakstā minētajām precēm”. Ministru kabineta noteikumu projekta “Grozījumi Ministru kabineta 2012. gada 8. maija noteikumos Nr. 331 “Kārtība, kādā izsniedz speciālās atļaujas (licences) komercdarbībai ar Eiropas Savienības Kopējā militāro preču sarakstā minētajām precēm”” (VSS-919) starpinstitūciju saskaņošanas gaitā Tieslietu ministrija ir norādījusi, ka Likumprojekta 2. panta minētā komersanta gada pārskata regulējuma pilnvarojumam jābūt iekļautam Stratēģiskas nozīmes preču aprites likumā. Ar Likumprojekta spēkā stāšanos tiks grozīti Ministru kabineta 2012. gada 8. maija noteikumi Nr. 331 “Kārtība, kādā izsniedz speciālās atļaujas (licences) komercdarbībai ar Eiropas Savienības Kopējā militāro preču sarakstā minētajām precēm” atbilstoši jaunajam normatīvajam regulējumam un papildus nepieciešamajiem precizējumiem.  |
| 2. | Atbildīgā institūcija | Aizsardzības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji tika aicināti līdzdarboties, rakstiski sniedzot viedokli par likumprojektu tā izstrādes stadijā. |
| 2. | Sabiedrības līdzdalība projekta izstrādē | Likumprojekts un tā anotācija tika publicēti Ārlietu ministrijas tīmekļvietnē sadaļā “Sabiedrības līdzdalība”. |
| 3. | Sabiedrības līdzdalības rezultāti | Sabiedrības pārstāvju iebildumi un priekšlikumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Stratēģiskas nozīmes preču kontroles komiteja. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts neparedz veidot jaunas institūcijas, reorganizēt vai likvidēt esošās institūcijas. Likumprojekta izpilde tiks nodrošināta esošo finanšu resursu ietvaros. |
| 3. | Cita informācija | Nav. |

Ministru prezidenta biedrs,

aizsardzības ministrs A. Pabriks

Helēna Brinkmane, 67335233

Helena.brinkmane@mod.gov.lv

v\_sk. = 1695